b'\n_START_ARTICLE_\nMoteris\n_START_SECTION_\nVystymasis ir raida\n_START_PARAGRAPH_\nPrasid\xc4\x97jus embriono gemalini\xc5\xb3 lapeli\xc5\xb3 diferenciacijai i\xc5\xa1 mezodermos vystosi lytin\xc4\x97s liaukos. Apie 7-8 savait\xc4\x99 kaip ir vyro baigia formuotis lytin\xc4\x97s liaukos, jau gana gerai i\xc5\xa1sivyst\xc4\x99 lytiniai organai, tod\xc4\x97l jau galima skirti individo lyt\xc4\xaf. Biologin\xc4\x97 moters prie\xc5\xa1ingyb\xc4\x97 yra vyras._NEWLINE_Postnataliniu laikotarpiu baigia formuotis b\xc5\xabdingi lyties morfologiniai ir fiziologiniai po\xc5\xbeymiai. Vis\xc5\xb3 pirma brendimo \xc4\xaf\xc5\xbeangoje (12-15 m.) pradeda veikti mergai\xc4\x8di\xc5\xb3 lytin\xc4\x97s liaukos, prasideda ovuliacija. Lytin\xc4\x97s brandos metu palengva ry\xc5\xa1k\xc4\x97ja viso k\xc5\xabno sandaros lytinio dimorfizmo po\xc5\xbeymiai. Mergai\xc4\x8di\xc5\xb3 antrosios vaikyst\xc4\x97s (7-11 m.) prad\xc5\xbeia yra susijusi su kiau\xc5\xa1id\xc5\xbei\xc5\xb3 strukt\xc5\xabros persitvarkymu: 9-aisiais gyvenimo metais kiau\xc5\xa1id\xc4\x97s pradeda spar\xc4\x8diai did\xc4\x97ti, 11-aisiais gyvenimo metais tas pat atsitinka su gimda. Apie 11-uosius metus mergait\xc4\x97ms pradeda apval\xc4\x97ti klubai, nes plat\xc4\x97ja dubuo ir be to stor\xc4\x97ja juos gaubiantis riebal\xc5\xb3 sluoksnis. _NEWLINE_Tikrojo brendimo metu (12-15 m.) mergait\xc4\x97ms ima augti kr\xc5\xabtys, pradeda veikti lytin\xc4\x97s liaukos. Brendimo baigm\xc4\x97s metu (16-17 m.) susiformuoja kr\xc5\xabtys, tampa reguliarios m\xc4\x97nesin\xc4\x97s. Apie 17-20 metus galutinai stabilizuojasi moters lyties morfologiniai ir fiziologiniai po\xc5\xbeymiai. Brandos tarpsnyje (35-60 m.) moterims nustoja veikusios kiau\xc5\xa1id\xc4\x97s ir atsiranda klimakso rei\xc5\xa1kini\xc5\xb3.\n_START_SECTION_\nMedicina\n_START_PARAGRAPH_\nMokslas (medicinos sritis), tiriantis moters ligas, vadinamas ginekologija.'